Sacrosancte ecclesie Sancti Vincentii Matiscencis quam domnus Maimbodus episcopus ad regendum habere videtur. Ego Witcherannus et uxor mea Gertrudis, pro Dei amore et eterna retributione, donamus ad ipsam casam Dei aliquantulum ex rebus nostris in pago Matisconensi, in agro Fusciacensi, in villa Ayloniaco; hoc est cultilus cum superposito qui terminatur a mane terra Sancti Vincentii et Deodato et Eldemergane, a medio die Sancti Vincentii et Aldonis et Eldemergane, a sero et a circio vias publicas. Infra istis terminibus ipsum cultilum et alias res in ipsa villa ibidem pertinentibus, campis, pratis, silvis, aquis aquarumque decursibus, omnia ex omnibus quesita et inquirenda cum servo supermanente, nomine Rainerio, ibi donamus in stipendia fratrum, eo tenore dum ego Witcherannus et uxor mea Gertrudis advixerimus, teneamus et possideamus in usumfructum, post nostrum amborum decessum ad ipsam casam Dei perveniant ipse res, et faciant rectores et successores ejusdem ecclesie in servitio Dei et Sancti Vincentii quitquid voluerint, et annis singulis ad festivitatem Sancti Vincentii, sextarios duos ex tritico ibi in censum donamus. Si quis vero donationem istam contradixerit auri libram componat, medietatem regi et aliam medietatem cui litem intulerit, et in antea firma maneat cum stipulatione subnixa. Actum Matiscone publice. S. Witcheranni, S. Gertrudis qui donationem istam fieri et firmare rogaverunt. S. Landradani qui pro omnibus consensit. S. Wilelmi vice comitis. S. Rotlanni Berardi. XIIII kal. julii, anno XII regnante Ludovico rege.